text: Brand i lade på Als
  03 januar 2016 kl. 06.12
  Søndag morgen gik der ild i en lade i Skovhuse på Als.
  Klokken 04.28 fik Syd- og Sønderjyllands Politi en anmeldelse om kraftig brand i en lade på Skovhuse nær Kær ved Sønderborg.
  - Umiddelbart var der intet brandbart i laden. Men det er for tidligt at sige noget om årsagen til branden, siger vagtchef ved Syd- og Sønderjyllands Politi, Jan Stokholm, til TV SYD.
  Brandvæsenet melder, at de omkring ved 5-tiden havde kontrol over branden. Brandfolk er fortsat i gang med at efterslukke.
  Politiet har ikke fået endelig melding om, at branden er helt slukket.
  